BEM กำไรปีนี้ดีต่อเนื่อง รายได้รถไฟฟ้าโตเด่น โบรกฯเชียร์ซื้อ เป้า 10 บ.
โบรกแนะซื้อ BEM กำไรปีนี้ดีต่อเนื่อง รายได้ธุรกิจรถไฟฟ้าโตเด่น
28 ก.พ. 2561

บล.ฟินันเซีย ไซรัส  ระบุในบทวิเคราะห์ (28 ก.พ.) แนะนำ “ซื้อ” หุ้นบริษัท ทางด่วนและรถไฟฟ้ากรุงเทพ จำกัด (มหาชน) หรือ BEM โดยกำไรสุทธิ 4Q17 โตเด่น เพิ่มขึ้น 28% Q-Q แต่หดตัว 19% Y-Y จากผลฤดูกาล เป็น 758 ล้านบาท ขณะที่โมเมนตัมกำไรยังเป็นบวกต่อเนื่องในปี 2018 คาด เพิ่มขึ้น 18% Y-Y เป็น 3.7 พันล้านบาท จากการเพิ่มของรายได้ทั้ง 3 ธุรกิจโดยเฉพาะรถไฟฟ้า คงคำแนะนำซื้อ ราคาเป้าหมาย 10 บาท